Eesti saalihokikoondis purustas Soomes jätkuvatel maailmameistrivõistlustel Austraalia 18:4 ning jõudis alagrupi teise koha omanikuna veerandfinaali. Kaheksa hulgas minnakse vastamisi D-alagrupi võitnud Tšehhiga. Võitjate resultatiivseim oli Andro Sõber 4 väravaga, Oskar Salm ja Henrik Talme lisasid 3, Patrik Markus 2 ning Kristian Talme, Rein  Kivi, Roland Songisepp, Vladimir Nurmi, Rando Kramm ja Martin Sivakov ühe värava.